கலா பவனம்

கலா பவனம் ( Kala Bhavana )(நுண்கலை நிறுவனம்) என்பது இந்தியாவின் சாந்திநிகேதனில் உள்ள விஸ்வபாரதி பல்கலைக்கழகத்தின் நுண்கலை பீடமாகும். இது 1919 இல் காட்சிக் கலைகளில் கல்வி மற்றும் ஆராய்ச்சிக்கான ஒரு நிறுவனமாக நோபல் பரிசு பெற்ற இரவீந்திரநாத் தாகூரால் நிறுவப்பட்டது.

 வரலாறு 
கலா பவனம் 1919 இல் நிறுவப்பட்டது.   கலை வரலாற்றாசிரியர்களால் அதன் சரியான அடித்தளத்தை தீர்மானிக்க முடியவில்லை என்றாலும், இது 2019 இல் அதன் நூற்றாண்டு விழாவைக் கொண்டாடியது.   ஆசித் குமார் ஆல்தார் 1911 முதல் 1915 வரை சாந்திநிகேதன் வித்யாலயாவில் கலை ஆசிரியராகவும், 1919 முதல் 1921 வரை கலா பவனத்தின் பொறுப்பாளராகவும் இருந்தார்   1919 இல், இது முதலில் செயல்படத் தொடங்கியபோது, இசை மற்றும் கலைகளைக் கற்பிக்கத் தொடங்கியது. 1933 வாக்கில், இவ்விரண்டும் கலா பவனம் மற்றும் சங்கீத பவனம் என இரண்டு வெவ்வேறு பள்ளிகளாகப் பிரிக்கப்பட்டன.   

1919 இல் நிறுவப்பட்டதும், வங்காளக் கலை இயக்கத்தின் நிறுவனரான அபனிந்திரநாத் தாகூரின் சீடரான பிரபல ஓவியர் நந்தாலால் போஸை இந்த நிறுவனத்தின் முதல் முதல்வராக பணியேற்க வருமாறு தாகூர் அழைத்தார். Chaitanya, p. 170 பிறகாலத்தில் பெனோட் பிகாரி முகர்ஜி மற்றும் இராம்கிங்கர் பைஜ் போன்ற சிறந்த கலைஞர்கள் கல்லூரியுடன் இணைந்தனர். மேலும் காலப்போக்கில் நிறுவனத்திற்கு மட்டுமல்ல, நவீன இந்திய ஓவியத்திற்கும் ஒரு புதிய திசையை வழங்கினர்.Chaitanya, p. 219 சாந்திநிகேதனில், கலை மற்றும் கற்பித்தல் பற்றிய இரவீந்திரநாத் தாகூரின் கருத்துக்கள் இவர்களால் நீண்ட காலம் தொடர்ந்தன.  மேலும், இருபதாம் நூற்றாண்டு இந்தியாவில் நவீன கலைத் துறையில் சாந்திநிகேதனைத் தனித்தன்மை வாய்ந்த நிலைக்கு உயர்த்தினார்கள்.  

 கண்ணோட்டம் 
கல்லூரியில் சிற்பங்கள், ஓவியங்கள் மற்றும் சுவரோவியங்கள் காட்சிப்படுத்தும் நந்தன் என்ற கலைக்கூடம் உள்ளது.   1960 களில், பிர்லா குடும்பம் மற்றும் கோயங்கா குடும்பங்கள் இரண்டு பெண்கள் தங்கும் விடுதிகளை அவர்களின் பெயரில் கட்டினர். கலா பவனத்தில் இந்திய மற்றும் தூர கிழக்கத்திய கலைஞர்களின் 17,000 அசல் கலைப் படைப்புகள் உள்ளன. இப்போது இவற்றைப் பாதுகாப்பதற்கும் காட்சிப்படுத்துவதற்கும் வெளிப்புற ஆதரவைத் தேடப்படுகிறது.

நந்தாலால் போஸ் 1923 இல் முதல் முதல்வரானார். மேலும் பெனோட் பிகாரி முகர்ஜி, இராம்கிங்கர் பைஜ், கே. ஜி. சுப்ரமணியன், தினகர் கௌசிக், ஆர். சிவ குமார், சோம்நாத் ஓர் மற்றும் சோகன் சௌத்ரி உள்ளிட்ட கலைஞர்கள் அவரைத் தொடர்ந்து வந்தனர். சாந்திநிகேதனின் கலை அரங்கில் தங்களை வேறுபடுத்திக் காட்டியவர்களில் கௌரி பஞ்சா, ஜமுனா சென், சங்கோ சௌத்ரி மற்றும் சனத் கர் ஆகியோரும் அடங்குவர்.  

பள்ளி இளங்கலை நுண்கலை பட்டம் மற்றும் முதுகலை நுண்கலை பட்டம், அத்துடன் ஓவியம், சிற்பம், சுவரோவியம் , அச்சு தயாரித்தல், வடிவமைப்பு (துணி / மண்பாண்டங்கள்) மற்றும் கலை வரலாறு ஆகியவற்றில் சான்றிதழ் பட்டங்களை வழங்குகிறது.

 இந்திய தேசிய இலச்சினை 
இந்திய அரசியலமைப்பின் அசல் நகலை அலங்கரிக்கும் பணி நந்தலால் போஸுக்கு வழங்கப்பட்டது, மேலும் அவர் தனது பல மாணவர்களை வேலைக்கு ஈர்த்தார். இப்பணியானது 34 அங்குல எல்லைகளை 300-ஒற்றைப்படை பக்கங்களில் துணைக்கண்டத்தின் வெவ்வேறு வரலாற்று காலங்களின் வடிவங்களுடன் விளக்குவதாகும். இந்த ஆவணம் ஜனவரி 26, 1950 இல் ஏற்றுக்கொள்ளப்பட்டது. அப்போது 21 வயதான தீனாநாத் பார்கவாவுக்கு இந்திய தேசிய இலச்சினையின் வடிவமைப்பை மாற்றியமைக்கும் பணியும் வழங்கப்பட்டது.  பியோகர் ராம்மனோகர் சின்கா முன்னுரை மற்றும் வேறு சில பக்கங்களை வரைந்தார்.  

 மேற்கோள்கள் 



வெளி இணைப்புகள்

Shantiniketan Art Tour
The presence of women in the institutionalized space and their interventions: Kala bhavana (1920-1930)

பகுப்பு:மேற்கு வங்காளத்தில் கல்வி
பகுப்பு:Coordinates on Wikidata